கேள்வி: ஷைபால் குப்தா - கல்வி பற்றி நீங்கள் என்ன அறிந்துள்ளீர்கள்?
பதில்: குப்தா 1977 ஆம் ஆண்டில் பாட்னா பல்கலைக்கழகத்தில் பொருளியல் முதுகலைப் பட்டம் பெற்றார். பின்னர் 1981 இல் பொருளாதாரத்தில் முனைவர் பட்டப்படிப்பை முடித்தார். முனைவர் பட்டம் பெற்ற இவர், பாட்னாவில் உள்ள ஏ. என். சின்கா சமூக ஆய்வு நிறுவனத்தில் கல்வியியல் உறுப்பினராக இருந்தார்.
கேள்வி: ஷைபால் குப்தா - தொழில் மற்றும் ஆராய்ச்சி பற்றி நீங்கள் என்ன அறிந்துள்ளீர்கள்?
பதில்: குப்தா பாட்னாவில் உள்ள ஆசிய மேம்பாட்டு ஆய்வு நிறுவனத்தின் நிறுவனர் மற்றும் உறுப்பினர் செயலாளராக இருந்தார். இது சமூக அறிவியல் ஆராய்ச்சியை மையமாகக் கொண்டு 1991 இல் நிறுவப்பட்ட ஒரு இலாப நோக்கற்ற அமைப்பாகும். பீகார் அரசால் நிறுவப்பட்டு ஆசிய மேம்பாட்டு ஆய்வு நிறுவனத்தின் கீழ் செயல்பட்டுவரும் பொருளியல் கொள்கை மற்றும் பொது நிதிக்கான மையத்தின் இயக்குநராகவும் இருந்தார். பிராந்தியங்களுக்கு இடையில் பொருளியல் சமநிலையற்ற இந்திய போன்ற ஒரு நாட்டில் பொருளியல் ஆய்வுகளும், கலந்துரையாடல்களும் பொத்தாம் பொதுவானதாக இல்லாமல் குறிப்பிட்ட பிராந்தியல்களை முன்னுறுத்தி நடக்கவேண்டும் என்று வலியுறுத்திய இவர் தன் ஆய்வை பீகாரை மைய்யமாக கொண்டே மேற்கொண்டார்.[https://www.hindutamil.in/news/opinion/columns/627774-shaibal-gupta.html ஷைபால் குப்தா: இணை தேசியத்தின் பிஹாரி குரல், கட்டுரை, செ. இளவேனில், இந்து தமிழ் (நாளிதழ்), 31, சனவரி, 2021] குப்தாவின் ஆராய்ச்சியானது பீகாரின் பொருளாதாரத்தின் கட்டமைப்பு மற்றும் அரசியல் பொருளாதாரக் கண்ணோட்டத்தில் பீகாரின் வளர்ச்சியில் உள்ள பல்வேறு பிரச்சினைகள் குறித்து கவனம் செலுத்தியது.